Kristo-Kolono (Hildesheim)

La Kristo-Kolono, ankaŭ Bernward-Kolono, en la katedralo de Hildesheim estas unu el la artverkoj el la epoko de episkopo Bernward (993-1022), kies elstara graveco alportis al ĝi kune kun la Bernward-Pordo, ankaŭ en la katedralo, kaj la bildoplafono de la preĝejo Sankta Miĥaelo en Hildesheim la klasifikadon kiel monda heredaĵo de Unesko.

 Formo kaj eldiro 
Temas pri triumfa kolono, kiun Bernward gisigis el bronzo, konscie imitante Trajanan kaj der Marko Aŭrelia kolonojn en Romo. Dum kiam tie estas prezentataj la militagoj de la imperiestroj en spiralforme supren serpentumaj bildofrisoj, ĉi tie estas la pacagoj de Kristo, komenciĝe per la bapto de Jesuo kaj finiĝe per la eniro en Jerusalemon. La kolonon origine kronis triumfokruco.

La Kristo-Kolono (3,79 metrojn alta, diametro de 58 centimetroj) impresas, krom pro la teĥnika povo, per la - por sia epoko - vigleco de la duonplastike formitaj figuroj.
Teme ĝi kompletigas la prezentadojn de la Bernward-Pordo, sur kiu post la naskiĝhistorio de Jesuo tuj sekvas la pasiono kaj la reviviĝo.

La du artverkoj samkiel la arta kaj arĥitektura verkado de Bernward respegulas lian klopodon, doni al sia episkopa urbo kadre de la krista Romia Imperio la pozicion de nordlanda Romo kaj samtempe starigi antaŭ la okulojn de la regantoj Kriston kiel modelon de justa kaj di-ligita reĝeco. Ne hazarde la Kristo-Kolono prezentas la dramon pri la ekzekuto de Johano la Baptisto kun la malforta kaj maljusta reĝo Herodo je okulfrapa larĝo.

 Literaturo 
 Heinz Josef Adamski, Hermann Wehmeyer: Die Christussaule im Dom zu Hildesheim, Hildesheim 1979
 Michael Brandt, Arne Eggebrecht (eldoninto): Bernward von Hildesheim und das Zeitalter der Ottonen, Katalog der Ausstellung 1993. Vol. 2, Bernward, Hildesheim 1993, ISBN 3-87065-736-7.
 Michael Brandt: Bernwards Säule - Schätze aus dem Dom zu Hildesheim. Verlag Schnell & Steiner GmbH, Regensburgo 2009, ISBN 978-3-7954-2046-8.
 Bernhard Bruns: Die Bernwardsäule, Lebensbaum und Siegessäule. Hildesheim 1995
 Bernhard Gallistl: Der Dom zu Hildesheim und sein Weltkulturerbe, Bernwardstür und Christussäule. Hildesheim 2000 ISBN 3-89366-500-5.
 Bernhard Gallistl: Die Bernwardsäule und die Michaeliskirche zu Hildesheim. Mit Fotos von Johannes Scholz, Veröffentlichungen des Landschaftsverbandes Hildesheim e.V. Verlag Georg Olms. Hildesheim 1993. ISBN 3-487-09755-9.
 Roswitha Hespe: Die Bernwardsäule zu Hildesheim. Diss masch. Bonn 1949
 Joanna Olchawa: Zur Bernwardsäule in Hildesheim. MA-Arbeit. Institut für Kunstgeschichte. FU Berlino. 2008

 Eksteraj ligiloj 

 Detala prezentado de ĉiuj scenoj 

Kategorio:Kolonoj
Kategorio:Skulptaĵoj
Kategorio:Religia arto
Kategorio:Hildesheim